Middelsstore, lange og smale, halvmatt svarte praktbiller, hode og pronotum kan ha purpurfargede flekker. Kroppen er nokså jevnbred og sylindrisk. Antennene er nokså lange og kamformede, i alle fall hos hannene. Hodet er litt innbuktet mellom antennefestene. Pronotum er firkantet med en lengderibbe på hver side, utenfor denne med en grunn grop. Dekkvingene er jevnbrede, beina nokså slanke.